Пицунда, жьҭаара 3 – Sputnik, Бадри Есиава. Ҟарачы-Черқьессктәи Ареспублика Ахада Рашид Темрезов даҭааит Пицунда иҟоу арԥхагатә комплекс.
Арԥхарҭатә комплекс ацшьаҭаркҩы Вехби Езкоч асасцәа ирзеиҭеиҳәеит араҟа анашеи апомидори шаадрыхуа атәы, методқәаны рхы иадырхәо атәы.
Иара иажәақәа рыла голландиатәи амыругақәа рхы иадырхәоит, ауҭраҭых ирласны иҟаларц азы рхы иадырхәоит аӡықәҭәара, уахи-ҽни алашара ҟазҵо ахархәагақәа. Имҩаԥырго аусқәа иалдыршоит 2,5 ООО рҟынӡа тонна ауҭраҭых асезон иалагӡаны аҭагалара.
"Иахьазы Ҟарачы-Черқьесск аус ауеит Европа зегь иреиҳау арԥхагатә комплекс. 140 гектар рҟынӡа адгьыл аҵанакуеит. 39 нызқь тонна ауҭраҭых ҽаҩра ҭаагалоит", — иҳәеит Рашид Темрезов. Иара убри аан иазгәеиҭеит ара ахархәара змоу атехника аҩыза уаҟа ишыҟам.
Рашид Темрезов пицундатәи арԥхагатә комплекс аусзуҩцәа неиԥхьеит Ҟарачы-Черқьесскҟа аԥышәа аимдаразы.
Рашид Темрезов зхадараҟны дыҟаз Ҟарачы-Черқьессктәи Ареспублика аделегациа мышктәи усутә визитла Аԥсны иҟан.
Асасцәа идикылеит Аԥсны Ахада Рауль Ҳаџьымба.